અમારા પડોશમાં એક સાઉથ ઇન્ડીયન ફેમીલી રહે છે. એ બાળકી જયારે સવા વરસની હતી, ત્યારથી અમારું ગુજરાતી, એક તમિલ ફેમિલીનું તમિલ/અંગ્રેજી અને એમના ઘરનું તેલુગુ દરેક ભાષાના સંવાદનો રિસ્પોન્સ ખુબ સરસ રીતે કરતી. એને તેલુગુમાં નાક માટેનો શબ્દપ્રયોગ ‘મુક્કુ’ એટલો બધો પસંદ હતો કે અંગ્રેજીમાં ‘નોઝ’ પૂછીએ તો બહુ ધ્યાન ના આપે પણ, મુક્કુ પૂછીએ તો નાકનું ટેરવું ઊંચું કરીને એક્શન સાથે નાક બતાવે. (એની મમ્મી કહે, અમે એને મુક્કુ શીખવ્યું નથી, ખબર નઈ કેવી રીતે એને જાતે ખબર છે અથવા ઘરમાં કોઈ બીજી વ્યકિતએ રમત રમતમાં નાકનું ટેરવું ચઢાવીને શીખવ્યું હશે.)